ལམ་བགྲོད་ཕུགས་བསམ་རྒྱ་ཆེ་ཡང་།།འབད་བརྩོན་ལམ་བུ་ད་དུང་རིང་།ཀྲུང་གོའི་ཁྱད་ཆོས་ལྡན་པའི་སྤྱི་ཚོགས་རིང་ལུགས་དུས་རབས་གསར་བར་བསྐྱོད་ནས།ང་ཚོའི་རྡོག་འོག་ཏུ་སྔར་ལས་བརྗིད་ཆགས་ཁོད་ཡངས་པའི་རྒྱང་སྐྱོད་ཀྱི་ལམ་བུ་གསར་དུ་ཕྱེ་ཡོད།དུས་རབས་གསར་པ་ནི་མི་རེ་རེ་ལ་དབང་ཞིང་མི་རེ་རེ་ཡང་དུས་རབས་གསར་པའི་བདེན་པའི་དཔང་པོ་དང་།གསར་གཏོད་མཁན།འཛུགས་སྐྲུན་མཁན་ཡིན།ང་ཚོས་སྔར་ལས་ཤུགས་ཚད་ལྡན་ཞིང་སྔར་ལས་ནན་ཏན་ཆེ་བའི་བྱེད་ཐབས་ཀྱིས་དཔལ་འབྱོར་དང་།ཆབ་སྲིད།རིག་གནས།སྤྱི་ཚོགས་དང་སྐྱེ་ཁམས་དཔལ་ཡོན་འཛུགས་སྐྲུན་བྱེད་པར་སྐུལ་འདེད་བཏང་སྟེ།སྤྱི་ཚོགས་རིང་ལུགས་ཀྱི་ཚོང་རའི་དཔལ་འབྱོར་གྱི་གསོན་ཤུགས་སྔར་ལས་ལེགས་པའི་སྒོ་ནས་གསལ་པོར་མཚོན་པར་བྱེད་པ་དུའཇུག་པ།སྤྱི་ཚོགས་རིང་ལུགས་ཀྱི་དམངས་གཙོའི་ཁྱད་འཕགས་རང་བཞིན་སྔར་ལས་གང་ལེགས་སྒོས་མཚོན་པར་བྱེད་དུ་འཇུག་པ།ཀྲུང་ཧྭའི་དཔལ་ཡོན་གྱིན་ཤུགས་རྐྱེན་ནུས་པ་དང་།གོང་བུར་འགྲིལ་ཤུགས།ཡིད་འགུག་ནུས་པ་བཅས་སྔར་ལས་ལེགས་པའི་སྒོ་ནས་མཚོན་དུ་འཇུག་པ།མི་དམངས་ཡོངས་ཐུན་མོང་དུ་ཕྱུག་པོར་འགྱུར་བ་མངོན་འགྱུར་ཡོང་རྒྱུ་དེ་རྒྱ་ཆེ་བའི་མི་དམངས་མང་ཚོགས་ཀྱི་དངོས་ཡོད་འཚོ་བའི་ཁྲོད་སྔར་ལས་ལེགས་པར་མཚོན་དུ་འཇུག་པ།སྔོ་ལྗང་རི་ཀླུང་ནི་གསེར་རི་དང་དངུལ་རི་ལྟ་བུ་ཡིན་པའི་འདུ་ཤེས་དེ་མེས་རྒྱལ་འཛིན་མའི་ཁྱོན་དུ་སྔར་ལས་ལེགས་པའི་སྒོ་ནས་གསལ་པོར་མཚོན་དུ་འཇུག་པ་བཅས་ཀྱིས།མི་དམངས་ལ་མི་མངོན་པར་ཡོད་པའི་སྟོབས་ཤུགས་ཆེན་པོ་སྐུལ་སྤེལ་བྱས་ནས་ཐོག་མའི་བསམ་འདུན་མ་བརྗེད་པར་འགན་འཁྲི་ཡིད་ལ་བརྟན་པོར་འཆང་ནས་སྙིང་སྟོབས་ཆེ་སྐྱེད་ཀྱིས་བྱས་རྗེས་འཇོག་ཐུབ་པར་བྱེད་པ་དང་།རླབས་ཆེ་བའི་སྤྱི་ཚོགས་གསར་བརྗེ་ངོས་ནས་རྣམ་པ་གསར་པ་ཕྱེ་བ་དང་རླབས་ཆེ་བའི་བདག་ཉིད་གསར་བརྗེ་ངོས་ནས་བླ་སྲོག་ལ་སྟོབས་རྒྱས་ན།ཀྲུང་གོ་མི་དམངས་ཀྱིས་ཕུགས་བསམ་མངོན་འགྱུར་ཡོང་བར་བྱེད་པའི་གོམ་སྟབས་འགོག་ཐུབ་པའི་སྟོབས་ཤུགས་གང་དང་གང་ཡང་མེད།